# Akumulátor

### Z Wikipédie

Akumulátor je technické zariadenie na opakované uchovávanie energie, obvykle elektrickej.

## [úprava] Elektrochemické akumulátory

### [úprava] Princíp

Najbežnejšie typy akumulátorov sú založené na elektrochemickom princípe a sú vlastne sekundárnymi galvanickými článkami. Prechádzajúci prúd v nich vyvoláva vratné chemické zmeny, ktoré sa prejavia rozdielnym elektrochemickým potenciálom na elektródach. Z elektród sa potom dá čerpať na úkor týchto zmien elektrická energia späť. Pretože sú napätia na článkoch chemických akumulátoroch relatívne malé (okolo 1,4 - 3,6 V), sú niekedy akumulátory združované do akumulátorových batérií s vyšším napätím, napr. 12 V alebo 24 V.

### [úprava] Druhy elektrochemických akumulátorov

- olovený akumulátor
- alkalický akumulátor
- nikel-kadmiový akumulátor
- metalhydridový akumulátor
- lítiový akumulátor
- lítium polymérový akumulátor

### [úprava] Životnosť

Životnosť väčšiny chemických akumulátorov sa pohybuje okolo 3 rokov (približne 1 000 nabíjacích cyklov). Existujú však aj akumulátory so životnosťou okolo 6 rokov (olovené a nikel-kadmiové). Počas tejto doby postupne klesá kapacita akumulátora kvôli chemickej korózií elektród, zhoršovaniu izolačných vlastností separátorov a nevratným zmenám elektrolytu. Keď dosiahne kapacita menej ako 70 % nominálnej kapacity (vyznačenej na obale), považuje sa to za koniec životnosti akumulátora.

Životnosť akumulátora výrazne znižuje používanie pri vysokej teplote (35 °C a viac), časté prebíjanie alebo pridlhé ponechanie vo vybitom stave.

### [úprava] Využitie

Akumulátory sa využívajú v monohých zložitejších strojoch ako pomocný zdroj energie. Olovené akumulátory sú súčasťou každého automobilu ako zdroj pre štartér. Akumulátory poháňajú klasické ponorky, robia sa aj pokusy s pohonom pre ďalšie dopravné prostriedky. Dôležité je aj využitie v spotrebnej elektronike. Akumulátor obsahuje napríklad notebook, alebo mobilný telefón.

## [úprava] Iné akumulátory

Akumulátory elektrickej energie môžu samozrejme pracovať aj na iných princípoch. Najznámejší je priemyselný princíp akumulácie energie do potenciálnej energie vody v prečerpávacích eletrárňach. V prípade, že elektrina slúži k výrobe tepla, dá sa akumulovať aj vytvorené teplo. Na tomto princípe je založené akumulačné vyhrievanie alebo bojler.

## [úprava] Pozri aj

- palivový článok

Zdroj: "http://sk.wikipedia.org../../../a/k/u/Akumul%C3%A1tor.html"

Kategórie: Elektrochémia | Elektronika

##### Views

- Článok
- Diskusia
- Aktuálna verzia

##### Hľadaj

##### Iné jazyky

- Česky
- Dansk
- Deutsch
- English
- Esperanto
- Suomi
- Français
- Hrvatski
- Italiano
- 日本語
- Nederlands
- Polski
- Русский
- Shqip
- Српски / Srpski
- Türkçe
- Українська
- Tiếng Việt